
REPUBLIKA  HRVATSKA
TRGOVAČKI SUD U ZAGREBU
ZAGREB, Amruševa 2/II	
            48. St-5722/16

REPUBLIKA HRVATSKA 
R J E Š E NJ E 
		
	Trgovački sud u Zagrebu po sucu toga suda Vesni Sremac Šoštar u stečajnom postupku nad dužnikom BESTAL d.o.o. iz Zagreba, Savska cesta 56, OIB: 44097295840, dana 20. veljače 2017. g.
r i j e š i o     j e 

Odbacuje se prijedlog za pokretanje stečajnog postupka nad predloženim dužnikom BESTAL d.o.o. iz Zagreba, Savska cesta 56, OIB: 44097295840.

                                                                Obrazloženje
	 
                Po zahtjevu Financijske agencije, podnijet je prijedlog za otvaranje stečajnog postupka nad gore navedenim dužnikom, sukladno odredbi članka 110. stavka 1 Stečajnog zakona ("NN" 71/15).
                Uvidom u sustav eSpis ovaj sud je utvrdio da je već u tijeku isti postupak nad istim dužnikom, po istom predlagatelju, koji se vodi pod brojem St-2726/16 gdje je otvoren prethodni postupak nad navedenim dužnikom dana 31.10.2012.g. i imenovan privremeni stečajni upravitelj. Nije bilo uvjeta za spajanje spisa. 
Isto tako, dana 28.04.2014. pod brojem Stpn-340/13 odobreno je sklapanje predstečajne nagodbe navedenog dužnika. 
	    Budući da se o istom zahtjevu i među istim strankama ne može ponovno odlučivati, na što ovaj sud pazi po službenoj dužnosti, temeljem članka 194. stavaka 3 i 4 ZPP-a, ovakav prijedlog nije dopušten i valjalo ga je odbaciti, uz primjenu odredbi članka 10 SZ-a ("NN" 71/15).

U Zagrebu, 20. veljače 2017. g.

								S U D A C :
								Vesna Sremac Šoštar, v.r.

UPUTA O PRAVNOM LIJEKU:
Protiv ovog rješenja nezadovoljna stranka može uložiti žalbu Visokom trgovačkom sudu RH u roku 8 dana po primitku rješenja, a ulaže se putem ovog Suda u dva primjerka za Sud i po jedan za svaku protivnu stranku. 
                                                                                                                       
  
Za točnost otpravka-ovlašteni službenik:
Zlatka Plivelić
image1.png




